Document ID: 32004D0542

KOMISIJAS LĒMUMS
(2004. gada 25. jūnijs),
ar ko groza II pielikumu Padomes Lēmumā 79/542/EEK par tādu trešo valstu sarakstu, no kurām dalībvalstis atļauj importēt svaigu gaļu
(izziņots ar dokumenta numuru K(2004) 1954)
(Dokuments attiecas uz EEZ)
(2004/542/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1972. gada 12. decembra Direktīvu 72/462/EEK par veselības un veterinārās pārbaudes jautājumiem, ievedot liellopu, aitu, kazu un cūku sugu dzīvniekus, svaigu gaļu vai produktus, kā pamatā ir gaļa, no trešām valstīm (1), un jo īpaši tās 14. panta 3. punkta c) un d) apakšpunktu un 15. pantu,
ņemot vērā Padomes 2002. gada 16. decembra Direktīvu 2002/99/EK, ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti lietošanai pārtikā (2), un jo īpaši tās 8. panta 1. un 4. punktu,
tā kā:
(1)
Padomes 1979. gada 21. decembra Lēmums 79/542/EEK, ar ko sastāda trešo valstu vai to daļu sarakstu un paredz dzīvnieku un veselības sertifikācijas nosacījumus dažu dzīvu dzīvnieku un svaigas gaļas ievešanai Kopienā (3), nesen ir grozīts ar Komisijas Lēmumu 2004/212/EK, ar ko nosaka Kopienas veselības nosacījumus attiecībā uz dzīvnieku un svaigas gaļas importu, ietverot maltu gaļu (4). Saskaņā ar šo grozījumu 2004. gada 1. maijā stāsies spēkā jauni veselības sertifikāta paraugi.
(2)
Komisijas 1993. gada 10. jūnija Lēmums 93/402/EEK par dzīvnieku veselības prasībām un veterināro sertifikāciju svaigas gaļas importam no Dienvidamerikas valstīm (5) joprojām attiecas uz Argentīnu, Brazīliju, Čīli, Kolumbiju, Paragvaju un Urugvaju un nesen ir grozīts ar Komisijas Lēmumu 2003/758/EK (6), ar kuru ir izmainīta Argentīnas reģionalizācija; šis lēmums 2004. gada 1. maijā tiks atcelts ar Lēmumu 2004/212/EK.
(3)
Komisijas 1999. gada 12. aprīļa Lēmums 1999/283/EK par dzīvnieku veselības prasībām un veterināro sertifikāciju svaigas gaļas importam no dažām Āfrikas valstīm (7) nesen ir grozīts ar Komisijas Lēmumu 2003/571/EK (8), ar kuru ir izmainīta Svazilendas reģionalizācija; šis lēmums 2004. gada 1. maijā tiks atcelts ar Lēmumu 2004/212/EK.
(4)
Komisijas 2000. gada 7. septembra Lēmums 2000/585/EK (9), ar ko sastāda to trešo valstu sarakstu, no kurām dalībvalstis atļauj importēt savvaļas un saimniecībā audzētu medījamo dzīvnieku gaļu un truša gaļu un ar ko nosaka dzīvnieku veselības prasības un veterināro sertifikāciju šādam importam, nesen ir grozīts ar Komisijas Lēmumu 2004/245/EK (10), ar ko Islandei ir atļauts eksportēt pārnadžu savvaļas un saimniecībā audzētu medījamo dzīvnieku gaļu.
(5)
Tādēļ Padomes Lēmums 79/542/EEK ir jāprecizē, ņemot vērā reģionalizācijas un sertifikācijas prasības attiecībā uz Argentīnu atbilstoši Lēmumā 2003/758/EEK noteiktajam, attiecībā uz Svazilendu atbilstoši Lēmumā 2003/571/EK noteiktajam un attiecībā uz Islandi atbilstoši Lēmumā 2004/245/EK noteiktajam.
(6)
Ir jāprecizē ISO kodi, kas attiecas uz dažām Lēmuma 79/542/EEK II pielikuma 1. daļā minētajām trešām valstīm.
(7)
Jāprecizē tas, ka jāizmanto Lēmumā 79/542/EEK dotie sertifikātu paraugi, neskarot konkrētas sertifikācijas prasības, kas balstās uz Kopienas nolīgumiem ar trešām valstīm.
(8)
Lēmuma 79/542/EEK II pielikuma 1. daļa ir attiecīgi jāgroza.
(9)
Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Lēmuma 79/542/EEK II pielikuma 1. daļu aizstāj ar šā lēmuma pielikuma tekstu.
2. pants
Šo lēmumu piemēro no 2004. gada 1. maija.
3. pants
Šis lēmums ir adresēts dalībvalstīm.
Briselē, 2004. gada 25. jūnijā

Labels: 3
17
5
6